Temeljem čl. 24. Statuta JU Športski objekti Dubrovnik, čl. 12. Zakona o radu (NN 93/14, 127/17 i 98/19, 151/22, 64/23) i Pravilnika o ustrojstvu i sistematizaciji radnih mjesta, ravnatelj Javne ustanove ŠPORTSKI OBJEKTI DUBROVNIK raspisuje

# JAVNI NATJEČAJ

**za prijem u radni odnos na neodređeno vrijeme**

**uz obvezni probni rad u trajanju od tri mjeseca**

* **Kućni majstor - strojar - 1 izvršitelj (m/ž)**

Mjesto rada: gradski športski objekti

Radno vrijeme: puno radno vrijeme

**U v j e t i :**

1. Razina obrazovanja:

- srednja stručna sprema tehničkog smjera

2. Položen stručni ispit za Strojara kotla

1. Radno iskustvo

- 3 godine na istim ili sličnim poslovima

**Uz prijavu za oglas pristupnici su dužni priložiti:**

* Životopis,
* Dokaz o hrvatskom državljanstvu (ovjerena preslika domovnice, osobne iskaznice ili putovnice),
* Dokaz o radnom iskustvu (ispis elektroničkog zapisa podataka Hrvatskog zavoda za mirovinsko osiguranje ili potvrda o podacima evidentiranim u evidenciji Hrvatskog zavoda za mirovinsko osiguranje),
* Diplomu o završenom školovanju (ovjerena preslika),
* Dokaz o položenom stručnom ispitu za Strojara kotla (ovjerena preslika), ako je položen.

Na natječaj se mogu prijaviti i kandidati koji nemaju položen stručni ispit za Strojara kotla, uz obvezu da, ako budu izabrani, isti polože u roku koji će biti određen ugovorom o radu.

Prije sklapanja ugovora o radu izabrani kandidat će biti upućen na zdravstveni pregled radi utvrđivanja zdravstvene sposobnosti za obavljanje poslova radnoga mjesta.

Osobe koje prema posebnim propisima ostvaruju pravo prednosti pri zapošljavanju imaju prednost u odnosu na ostale osobe **samo pod jednakim uvjetima** te se moraju u prijavi na javni natječaj pozvati na to pravo. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo.

Osoba koja se pozvala na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23) dužna je dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske <https://branitelji.gov.hr/zaposljavanje-843/843>.

**Prijave na oglas s dokazima o ispunjavanju uvjeta, dostavljaju se zaključno s 22.08.2025. na adresu „ŠPORTSKI OBJEKTI DUBROVNIK, Liechtensteinov put 10, 20000 Dubrovnik“, s naznakom “Za oglas”.**

Nepotpune i nepravovremene prijave neće se razmatrati.

Kandidati će biti obaviješteni o rezultatima oglasa u zakonskom roku.

Javna ustanova zadržava pravo poništenja oglasa.

Broj:103 /25

Dubrovnik, 14.08.2025. Ravnatelj

 Lukša Klaić